„Dėl parengto Tauragės apskrities Šilalės rajono savivaldybės Kvėdarnos seniūnijos Pajūralio kadastro vietovės žemės reformos žemėtvarkos projekto viešo svarstymo
Nacionalinės žemės tarnybos prie Aplinkos ministerijos Klaipėdos apygardos žemės tvarkymo ir administravimo skyrius (toliau ‒ Skyrius) informuoja, kad 2024 m. lapkričio 5 d. ‒ lapkričio 19 d., darbo dienomis nuo 8.00 iki 17.00 val. Skyriaus patalpose, Dariaus ir Girėno g. 6, Šilalėje (II aukštas 4 kab.) bus eksponuojamas ir viešai svarstomas parengtas Tauragės apskrities Šilalės rajono savivaldybės Kvėdarnos seniūnijos Pajūralio kadastro vietovės žemės reformos žemėtvarkos projektas (toliau ‒ Projektas). 
Projekto autorius 2024 m. lapkričio 6 d. ir lapkričio 13 d. nuo 10.00 iki 11.00 val. bus Skyriuje ir galės atsakyti į iškilusius klausimus.
Suinteresuoti asmenys iki 2024 m. lapkričio 19 d. savo pasiūlymus ir pretenzijas dėl Projekto Nacionalinei žemės tarnybai prie Aplinkos ministerijos gali pateikti raštu. 
Projekto viešo svarstymo rezultatų aptarimas vyks 2024 m. gruodžio 3 d. 9.00 val. Skyriaus patalpose, 4 kab.
Skyriaus vedėjas Ričardas Ažna.“

